pythainlp/thai-wiki-dataset-v3 huggingface dataset:
เทศบาลตำบลภูผาแดง (จังหวัดขอนแก่น)

ระวังสับสนชื่อบทความคล้ายกัน เทศบาลตำบลภูผาแดง
เทศบาลตำบลภูผาแดง ตั้งอยู่ที่อำเภอโคกโพธิ์ไชย จังหวัดขอนแก่น โดยมีสภาพพื้นที่ทั่วไปเป็นที่ราบลุ่มแม่น้ำ ทิศเหนือของตำบลเป็นที่ราบสูงติดภูเขา และมีแหล่งน้ำขนาดใหญ่
== ที่ตั้งและอาณาเขต ==
ทิศเหนือ ติดกับ องค์การบริหารส่วนตำบลนางาม อำเภอมัญจาคีรี
ทิศใต้ ติดกับ องค์การบริหารส่วนตำบลซับสมบูรณ์
ทิศตะวันออก ติดกับ เทศบาลตำบลนาแพง
ทิศตะวันตก ติดกับ อำเภอแก้งคร้อ จังหวัดชัยภูมิ
== ประวัติ ==
เทศบาลตำบลภูผาแดง แรกเริ่มก่อตั้งเป็น สภาตำบลบ้านโคก อยู่ในเขตการปกครองของอำเภอมัญจาคีรี ต่อมากระทรวงมหาดไทยได้ประกาศแยกพื้นที่ 4 ตำบลในเขตอำเภอมัญจาคีรีทางตอนล่างออกเพื่อจัดตั้งเป็น กิ่งอำเภอโคกโพธิ์ไชยโดยมีศูนย์ราชการที่ตำบลบ้านโคก จนต่อมาเมื่อวันที่ 16 ธันวาคม พ.ศ. 2539 ได้ประกาศเปลี่ยนแปลงฐานะเป็น องค์การบริหารส่วนตำบลบ้านโคก อำเภอโคกโพธิ์ไชย
เมื่อวันที 27 ตุลาคม พ.ศ. 2552 กระทรวงมหาดไทยประกาศให้เปลี่ยนชื่อองค์การบริหารส่วนตำบลบ้านโคก เป็นองค์การบริหารส่วนตำบลภูผาแดง และจัดตั้งเป็น เทศบาลตำบล โดยชื่อใช้ว่า เทศบาลตำบลภูผาแดง ครอบคลุมพื้นที่ตำบลบ้านโคก นอกเขตเทศบาลตำบลบ้านโคก
== การปกครอง ==
เทศบาลตำบลภูผาแดง ครอบคลุมพื้นที่ตำบลบ้านโคก (นอกเขตเทศบาลตำบลบ้านโคก) ได้แก่
หมู่ 4 บ้านนายาว
หมู่ 5 บ้านโสกใหญ่
หมู่ 6 บ้านโนนคูณ
หมู่ 9 บ้านหนองทุ่ม
หมู่ 10 บ้านหนองชมภู
== ประชากร ==
ตำบลภูผาแดงมีประชากรรวมทั้งสิ้น 2,914 คน
ชาย 1,447 คน
หญิง 1,468 คน
มีความหนาแน่นเฉลี่ย 117 คน/ตารางกิโลเมตร
== อ้างอิง ==
ภูผาแดง
ภูผาแดง
เรดบิลลี่ มาคอว์

เรดบิลลี่ มาคอว์ หรือ มาคอว์ท้องแดง  เป็น มาคอว์ที่มีขนาดเล็ก มีลำตัวสีเขียว ท้องสีแดง ซึ่งเป็นที่มาของชื่อนั้นเอง เรดบิลลี่ มาคอว์ มีแหล่งกำเนิดอยู่ในทวีปอเมริกใต้ แถบประเทศ โคลัมเบีย,ตรินิแดด,เปรู,โบลิเวียและทางตอนกลางของบราซิล
=ลักษณะ=
เรดบิลลี่ มาคอว์ อยู่สกุล Orthopsittaca เพียงสายพันธุเดียว เรดบิลลี่ มาคอว์ มีลำตัวสีเขียวหรือเขียวขี้ม้า ปีกมีสีฟ้า ท้องมีสีแดง จะงอยปากสีดำ ใบหน้ามีสีเหลือง ผิวหนังขรุขระและไม่มีขนเส้นเล็กๆขึ้นบริเวณรอบดวงตา มีความยาวตั้งแต่หัวถึงหาง ประมาณ 46 เซนติเมตร น้ำหนักประมาณ 360 กรัม
=นิสัย=
เรดบิลลี่ มาคอว์ จัดว่าเป็นนกที่เชื่องอยู่พอสมควร สามารถฝึกให้บินอิสระได้และอีกลักษณะอย่างหนึ่งที่เด่นของ เรดบิลลี่ มาคอว์ ก็คือ เวลาตกใจจะหงายท้อง
=พฤติกรรม=
เรดบิลลี่ มาคอว์ จัดเป็นนกแก้วที่มีเสียงร้องค่อนข้างดัง และมักเลือกที่จะทำรังตามโพรงไม้ใหญ่ๆ หรือต้นปาล์ม โดยใช้วิธีแทะหรือขุดโพรงไม้จำพวกไม้เนื้ออ่อน หรือปาล์ม และอาจเลือกใช้โพรงไม้ที่เก่าต่าง ๆ เรดบิลลี่ มาคอว์ จะวางไข่ครั้งละ 2-4 ฟอง และจะใช้เวลาฟัก ประมาณ 27-28 วัน
==อ้างอิง==
== แหล่งที่มาข้อมูล==
Captive Reproduction of the Peculiar Red-bellied Macaw
Red-bellied Macaw videos on the Internet Bird Collection
Red-bellied Macaw photo gallery VIREO-(includes picture of "Lick") Photo-High Res
Video 1 depicting a pet Red-bellied Macaw
Video 2 depicting a pet Red-bellied Macaw
นกมาคอว์
มาคอว์
มาคอว์
เทศบาลตำบลในเมือง

เทศบาลตำบลในเมือง สามารถหมายถึง
เทศบาลตำบลในเมือง อำเภอพิชัย จังหวัดอุตรดิตถ์
เทศบาลตำบลในเมือง อำเภอสวรรคโลก จังหวัดสุโขทัย
เทศบาลตำบลในเมือง อำเภอบ้านไผ่ จังหวัดขอนแก่น
เทศบาลตำบลในเมือง อำเภอเวียงเก่า จังหวัดขอนแก่น
ในเมือง
องค์การบริหารส่วนตำบลหนองปลาหมอ

องค์การบริหารส่วนตำบลหนองปลาหมอ อาจหมายถึง
องค์การบริหารส่วนตำบลหนองปลาหมอ อำเภอโนนศิลา จังหวัดขอนแก่น
องค์การบริหารส่วนตำบลหนองปลาหมอ อำเภอบ้านโป่ง จังหวัดราชบุรี
องค์การบริหารส่วนตำบลหนองปลาหมอ อำเภอหนองแค จังหวัดสระบุรี
อ
ตำบลโพธิ์ไชย

โพธิ์ไชย เป็นตำบลหนึ่งในอำเภอโคกโพธิ์ไชย จังหวัดขอนแก่น ห่างจากตัวจังหวัดประมาณ 76 กิโลเมตร และห่างจากกรุงเทพมหานครประมาณ 400 กิโลเมตร สภาพพื้นที่โดยทั่วไปเป็นที่ราบลุ่มแม่น้ำ ทิศเหนือเป็นที่ราบสูงติดภูเขา และมีแหล่งน้ำขนาดใหญ่
== ประวัติ ==
ตำบลโพธิ์ไชยอยู่ในเขตเทศบาลตำบลโพธิ์ไชย ซึ่งแต่เดิมได้จัดตั้งขึ้นเป็นสภาตำบลโพธิ์ไชย และเมื่อวันที่ 19 มกราคม พ.ศ. 2539 ได้รับการจัดตั้งเป็นองค์การบริหารส่วนตำบลโพธิ์ไชย พร้อมได้ก่อสร้างอาคารสำนักงานเป็นอาคารตึกชั้นเดียวใน พ.ศ. 2540
จนกระทั่งเมื่อ พ.ศ. 2550 องค์การบริหารส่วนตำบลโพธิ์ไชยได้รับการยกฐานะตามประกาศกระทรวงมหาดไทย เรื่อง จัดตั้งองค์การบริหารส่วนตำบลโพธิ์ไชย อำเภอโคกโพธิ์ไชย จังหวัดขอนแก่น เป็นเทศบาลตำบลโพธิ์ไชย จนปัจจุบัน
== อาณาเขต ==
ทิศเหนือ ติดต่อกับตำบลซับสมบูรณ์และตำบลบ้านโคก
ทิศตะวันออก ติดต่อกับตำบลวังแสง (อำเภอชนบท)
ทิศใต้ ติดต่อกับตำบลโนนสะอาด (อำเภอแวงใหญ่) และตำบลศรีสำราญ (อำเภอคอนสวรรค์ จังหวัดชัยภูมิ)
ทิศตะวันตก ติดต่อกับตำบลศรีสำราญ (อำเภอคอนสวรรค์ จังหวัดชัยภูมิ) และตำบลซับสมบูรณ์
== การแบ่งเขตการปกครอง ==
ตำบลโพธิ์ไชยแบ่งเขตการปกครองออกเป็น 10 หมู่บ้าน ดังนี้
หมู่ที่ 1 บ้านสามหมอ
หมู่ที่ 2 บ้านโนนทัน
หมู่ที่ 3 บ้านโนนกระยอม
หมู่ที่ 4 บ้านโพธิ์ไชย
หมู่ที่ 5 บ้านหนองหญ้ารังกา
หมู่ที่ 6 บ้านโพธิ์ไชย
หมู่ที่ 7 บ้านมูลนาค
หมู่ที่ 8 บ้านกุดลอบ
หมู่ที่ 9 บ้านหนองใหญ่
หมู่ที่ 10 บ้านมูลนาค
== ประชากร ==
ตำบลโพธิ์ไชยมีประชากรรวมทั้งสิ้น 7,184 คน
ชาย 3,607 คน
หญิง 3,577 คน
มีความหนาแน่นเฉลี่ย 97.79 คน/ตารางกิโลเมตร
== อ้างอิง ==
โพธิ์ไชย
โพธิ์ไชย
โพธิ์ไชย
เทศบาลตำบลบ้านโคก

เทศบาลตำบลบ้านโคก สามารถหมายถึง
เทศบาลตำบลบ้านโคก อำเภอสุวรรณคูหา จังหวัดหนองบัวลำภู
เทศบาลตำบลบ้านโคก อำเภอโคกโพธิ์ไชย จังหวัดขอนแก่น
เทศบาลตำบลบ้านโคก อำเภอบ้านโคก จังหวัดอุตรดิตถ์
เทศบาลตำบลบ้านโคก อำเภอสร้างคอม จังหวัดอุดรธานี
บ้านโคก
เทศบาลตำบลหนองสองห้อง

เทศบาลตำบลหนองสองห้อง สามารถหมายถึง
เทศบาลตำบลหนองสองห้อง อำเภอหนองสองห้อง จังหวัดขอนแก่น
เทศบาลตำบลหนองสองห้อง อำเภอเมืองหนองคาย จังหวัดหนองคาย
หนองสองห้อง
แบร์นาร์ กาซเนิฟว์

แบร์นาร์ กาซเนิฟว์ (Bernard Cazeneuve) เป็นนักการเมืองชาวฝรั่งเศสจากพรรคสังคมนิยม ผู้ดำรงตำแหน่งนายกรัฐมนตรีฝรั่งเศสคนที่ 171 ภายใต้ประธานาธิบดีฟร็องซัว ออล็องด์ ตั้งแต่เดือนธันวาคม พ.ศ. 2559 - เดือนพฤษภาคม พ.ศ. 2560 โดยก่อนหน้านี้เขาเป็นรัฐมนตรีกระทรวงมหาดไทยภายใต้รัฐบาลมานุแอล วาลส์ ระหว่างปี พ.ศ. 2557-2559
== ดูเพิ่ม ==
รายนามนายกรัฐมนตรีฝรั่งเศส
นายกรัฐมนตรีฝรั่งเศส
บุคคลจากจังหวัดอวซ
แอมานุแอล มาครง

แอมานุแอล ฌ็อง-มีแชล เฟรเดริก มาครง (Emmanuel Jean-Michel Frédéric Macron; เกิด 21 ธันวาคม พ.ศ. 2520) เป็นนักการเมืองชาวฝรั่งเศส เป็นอดีตข้าราชการพลเรือนระดับสูง และอดีตวาณิชธนกรชาวฝรั่งเศส ปัจจุบันดำรงตำแหน่งประธานาธิบดีฝรั่งเศสและเจ้าผู้ร่วมครองอันดอร์รา
มาครงเป็นหนึ่งในผู้สมัครชิงตำแหน่งประธานาธิบดีฝรั่งเศสในการเลือกตั้ง พ.ศ. 2560 ผลจากการเลือกตั้งรอบแรกเมื่อวันที่ 23 เมษายน ปรากฏว่า เขามีคะแนนนำมาเป็นอันดับหนึ่ง ตามมาด้วยมารีน เลอ แปน ที่มีคะแนนตามมาเป็นอันดับสอง มาครงได้ลงแข่งขันกับเลอ แปน ในการเลือกตั้งรอบที่สองเมื่อวันที่ 7 พฤษภาคม และได้รับชัยชนะอย่างขาดลอย ณ อายุ 39 ปี เขากลายเป็นประธานาธิบดีที่มีอายุน้อยที่สุดในประวัติศาสตร์ฝรั่งเศสและกลายเป็นประมุขแห่งรัฐฝรั่งเศสที่มีอายุน้อยที่สุดนับตั้งแต่สมัยนโปเลียน
มาครงได้รับเลือกตั้งอีกครั้งเป็นสมัยที่สอง หลังจากมีชัยชนะในการเลือกตั้งประธานาธิบดีฝรั่งเศส พ.ศ. 2565 ส่งผลทำให้เขากลายเป็นประธานาธิบดีฝรั่งเศสที่ได้รับเลือกตั้งครั้งใหม่ในรอบ 20 ปีนับตั้งแต่สมัยประธานาธิบดีฌัก ชีรัก ที่มีชัยชนะเลือกตั้งครั้งใหม่ในการเลือกตั้งประธานาธิบดีฝรั่งเศส พ.ศ. 2565
== เชิงอรรถ ==
 
ประธานาธิบดีฝรั่งเศส
พระมหากษัตริย์ที่ทรงครองราชย์ในปัจจุบัน
นักการเมืองฝรั่งเศส
บุคคลจากอาเมียง
จิรภา วงศ์โฆษวรรณ

จิรภา วงศ์โฆษวรรณ (หรือชื่ออื่น: พิมพ์พิชชา วงศ์โฆษวรรณ, จิรรท วงศ์โฆษวรรณ) ชื่อเล่น ไนซ์ เป็นนักแสดง พิธีกร และดีเจชาวไทย โดยได้เข้าวงการบันเทิงมาตั้งแต่เด็กอายุ 12 ปี เริ่มจากการเข้าไปเทสต์งานและเริ่มได้รับงานติดต่อเข้ามาเรื่อยๆ เธอมีชื่อเสียงจากโฆษณา "โฟมล้างหน้า smooth E" รับบทเป็น จุ๋ม นอกจากนี้ยังมีผลงานละครโทรทัศน์ ภาพยตร์มากมาย
ปัจจุบันผันตัวเป็นดีเจคลื่น 98.5 Good F.M ช่วงวันจันทร์-วันพฤหัสบดี เวลา 16.00น.-19.00 น. ด้านชีวิตส่วนตัว มีน้องสาว 1 คนซึ่งเป็นอดีตนักร้องวัยรุ่น ภายในสังกัด กามิกาเซ่ ในเครือบริษัทอาร์เอส คือ พัฑฒิดา วงศ์โฆษวรรณ (หรือเป็นที่รู้จักในชื่อ "มิน-มีนาพร วงศ์โฆษวรรณ")
การศึกษา สำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ
== ผลงาน ==
=== ละครโทรทัศน์ ===
ละครเรื่อง "รักเล่ห์เพทุบาย" ออกอากาศทางช่อง 3 (พ.ศ. 2542)
ละครเรื่อง "กว่าจะรู้เดียงสา" ออกอากาศทางช่อง 7 (พ.ศ. 2543)
ละครเรื่อง "โก๋ตี๋กี๋หมวย" ออกอากาศทางช่อง 7 (พ.ศ. 2545)
ละครเรื่อง "รักเกิดในตลาดสด" ออกอากาศทางช่อง 7 (พ.ศ. 2544)
ละครซีรีส์เรื่อง "สายลับเดอะซีรีส์ กับ 24 คดีสุดห้ามใจ คดี 22 : ซวยซับซวยซ้อน..ซวยซ่อนเงื่อน?" ออกอากาศทางช่องจีเอ็มเอ็ม 25 (พ.ศ. 2552)
=== ภาพยนตร์ ===
ภาพยนตร์โฆษณา “The Love Story" (พ.ศ. 2548)
ภาพยนตร์เรื่อง ปิดเทอมใหญ่หัวใจว้าวุ่น (พ.ศ. 2551)
ภาพยนตร์เรื่อง โปรแกรมหน้า วิญญาณอาฆาต (พ.ศ. 2551)
ภาพยนตร์เรื่อง "เราสองสามคน" (พ.ศ. 2553)
ภาพยนตร์เรื่อง "บ้านผีปอบ" (พ.ศ. 2554)
ภาพยนตร์เรื่อง "ยอดมนุษย์เงินเดือน" (พ.ศ. 2555)
=== โฆษณา ===
โฆษณา นม snow
โฆษณา โฟมล้างหน้า smooth E
โฆษณา abstacts คอนโดฯ
โฆษณา ขนม Kitkat
โฆษณา เอเวอร์เซ้นส์ โคโลญ
โฆษณา Hutch (สะดุดรักนักขาย)
โฆษณา Nesvita
โฆษณา Smart heart
โฆษณา โค้ก (ฯลฯ)
=== ผลงานอื่น ===
มิวสิควีดีโอเพลง "ถึงเวลาฟัง" ศิลปิน ดา เอ็นโดรฟิน
พีธีกรรายการ show clip ทางช่องทรูวิชั่น
พีธีกรรายการ นิทานร้อยบรรทัด
ดีเจคลื่น 98.5 Good F.M ช่วงวันจันทร์-วันพฤหัสบดี เวลา 16.00น.-19.00 น.
== อ้างอิง ==
ประวัติ จิรภา วงศ์โฆษวรรณ (ไนซ์) / เว็บหนังดี.คอม
ดีเจหมวย สวย คิดบวก...พิมพ์พิชชา วงศ์โฆษวรรณ
ชาวไทยเชื้อสายจีน
บุคคลที่เกิดในปี พ.ศ. 2526
นักแสดงชาวไทย
ดีเจ
เบอนัว อามง

เบอนัว อามง (Benoît Hamon; เกิดวันที่ 26 มิถุนายน พ.ศ. 2510) เป็นนักการเมืองชาวฝรั่งเศส สมาชิกพรรคสังคมนิยมฝรั่งเศสและพรรคนักสังคมนิยมยุโรป เขาได้เป็นตัวแทนพรรคสังคมนิยมในการเลือกตั้งประธานาธิบดีฝรั่งเศส พ.ศ. 2560 หลังจากเอาชนะมานุแอล วาลส์ ในการเลือกตั้งขั้นต้นรอบที่ 2 ภายในพรรคเมื่อวันที่ 29 มกราคม พ.ศ. 2560
== อ้างอิง ==
บุคคลที่เกิดในปี พ.ศ. 2510
บุคคลที่ยังมีชีวิตอยู่
นักการเมืองฝรั่งเศส
บุคคลจากจังหวัดฟีนิสแตร์
ศิษย์เก่าจากมหาวิทยาลัยเบรอตาญ็อกซีด็องตาล
เจ้าคณะใหญ่หนใต้

เจ้าคณะใหญ่หนใต้ ทักษิณมหาคณิศวราธิบดี เป็นตำแหน่งเจ้าคณะใหญ่ปฏิบัติหน้าที่ในเขตปกครองคณะสงฆ์หนใต้ (มหานิกาย) ภาคใต้ของประเทศไทย
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนใต้ปฏิบัติหน้าที่ในเขตปกครองคณะสงฆ์  ภาค 16  ภาค 17 ภาค 18
== ขอบเขตการปกครองในหนใต้ ==
เจ้าคณะใหญ่หนใต้ มีเขตปกครองคณะสงฆ์ระดับภาค 3 ภาค ได้แก่ ดังต่อไปนี้
ภาค 16 ได้แก่ จังหวัดนครศรีธรรมราช, จังหวัดชุมพร และจังหวัดสุราษฏร์ธานี
ภาค 17 ได้แก่ จังหวัดภูเก็ต, จังหวัดตรัง, จังหวัดกระบี่, จังหวัดพังงา และจังหวัดระนอง
ภาค 18 ได้แก่ จังหวัดสงขลา, จังหวัดพัทลุง, จังหวัดสตูล, จังหวัดปัตตานี, จังหวัดยะลา และจังหวัดนราธิวาส
รวมทั้งหมด มีจังหวัดที่อยู่ในขอบเขตการปกครองดูแลของเจ้าคณะใหญ่หนใต้ทั้งสิ้น 14 จังหวัด
เจ้าคณะใหญ่หนใต้รูปปัจจุบันคือ สมเด็จพระมหาวชิรมังคลาจารย์ (สงัด ปญฺญาวุโธ)  วัดกะพังสุรินทร์ จังหวัดตรัง
==อำนาจหน้าที่เจ้าคณะใหญ่หนใต้==
เจ้าคณะใหญ่หนใต้ มีอำนาจหน้าที่การปกครองคณะสงฆ์จังหวัดต่างๆ ในเขตภาคการปกครองของตนตามพระราชบัญญัติคณะสงฆ์และกฎมหาเถรสมาคม ดังนี้
ดำเนินการปกครองคณะสงฆ์ให้เป็นไปตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คำสั่ง มติ ประกาศ พระบัญชาสมเด็จพระสังฆราช
ควบคุมและส่งเสริมการรักษาความเรียบร้อยดีงาม การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และการสาธารณสงเคราะห์ ให้ดำเนินไปด้วยดี
วินิจฉัยการลงนิคหกรรม วินิจฉัยข้ออุทธรณ์คำสั่ง หรือคำวินิจฉัยชั้นจังหวัด
แก้ไขข้อขัดข้องของเจ้าคณะจังหวัดให้เป็นไปโดยชอบ
ตรวจการและประชุมพระสังฆาธิการในเขตปกครอง ของตนเอง
== ทำเนียบเจ้าคณะใหญ่หนใต้ ==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
| ลำดับ || รูป || รายนาม/สมณศักดิ์ || เริ่มวาระ || สิ้นสุดวาระ || วัด
|-
| bgcolor="#E9E9E9"| 1 || 100px || พระวิสุทธิวงศาจารย์ (สุง ธญฺญาโภ) || พ.ศ. 2528 || พ.ศ. 2534 || วัดพิชยญาติการามวรวิหาร
|-
|-
| bgcolor="#E9E9E9"| 2 ||  140px||  สมเด็จพระมหาธีราจารย์ (นิยม ฐานิสฺสโร) || พ.ศ. 2534 || พ.ศ. 2539 || วัดชนะสงครามราชวรมหาวิหาร
|-
|-
| bgcolor="#E9E9E9"| 3 || 100px||  พระพรหมจริยาจารย์ (สมุท รชตวณฺโณ) || พ.ศ. 2539 || พ.ศ. 2549 || วัดเบญจมบพิตรดุสิตวนารามราชวรวิหาร
|-
| bgcolor="#E9E9E9"| 4 || 100px|| สมเด็จพระมหาวชิรมังคลาจารย์ (สงัด ปญฺญาวุโธ) || พ.ศ. 2550 || ปัจจุบัน || วัดกะพังสุรินทร์ จังหวัดตรัง
|-
|}
== อ้างอิง ==
https://www.facebook.com/264690833722118/photos/a.264693700388498.1073741827.264690833722118/359328347591699/?type=1&theater
พระเขมสารโสภณ (ธรรมนูญ ธุวสีโล)

พระเขมสารโสภณ (ธรรมนูญ ธุวสีโล) (10 มกราคม พ.ศ. 2456 – 5 มกราคม พ.ศ. 2523) เป็นภิกษุนักพัฒนาชาวจังหวัดชลบุรี เคยดำรงตำแหน่งเจ้าอาวาสวัดเขาบางทรายตั้งแต่ พ.ศ. 2509 ถึง พ.ศ. 2523 และตำแหน่งเจ้าคณะจังหวัดชลบุรี (ธรรมยุติกนิกาย) ตั้งแต่ พ.ศ. 2522 ถึง พ.ศ. 2523
== ประวัติ ==
สถานะเดิม ชื่อ ธรรมนูญ (อ๊วน) นามสกุล สุวรรณมาลี
เกิดเมื่อวันเสาร์ ขึ้น 15 เดือน 2 ปีฉลู ตรงวันที่ 10 มกราคม พ.ศ. 2456 ตำบลหนองไม้แดง อำเภอเมือง จังหวัดชลบุรี
บิดาชื่อ นายไห มารดา มารดาชื่อ นางเชียะ
อุปสมบทวันพฤหสบดี ขึ้น 3 ค่ำ เดือน 7 ปีจอ ตรงกับวันที่ 14 มิถุนายน พ.ศ. 2477 ณ พระอุโบสถวัดเขาบางทราย จังหวัดชลบุรี สมเด็จพระพุทธโฆษาจารย์ (เจริญ ญาณวโร) เป็นพระอุปัชฌายะ พระเขมทัสสีชลธีสมานคุณ (เอี่ยม เมฆียเถร) เป็นพระกรรมวาจารจารย์ พระวินัยธรรม (โสภิตเถร) เป็นพระสีลาจารย์ได้รับ ฉายาว่า ธุรสีโล อุปสมบทแล้วได้ปฏิบัติ ศึกษาพระธรรมวินัย
สอบได้นักธรรมเอกเมื่อปี พ.ศ. 2486 พระเขมสารโสภณ เป็นพระนักพัฒนา สาธารณูปการทำนุบำรุง ก่อสร้าง ซ่อมแซม เสนาสนะต่าง ๆของวัด กฎีเก่าชำรุดทรุดโทรมก็สร้างใหม่ สร้างกุฏีแบบคอนเรีตเสริมเหล็กซ่อมสร้างช่อฟ้าพระอุโบสถแทนของเก่าซึ่งชำรุดทรุดโทรมสร้างเขื่อนกั้นดินไหลในช่วงฤดูฝน เป็นประธานการก่อสร้างอาคารเรียน โรงเรียนชลบุรี "สุขบท" และโรงเรียนประถม "พุทธยาคม" งานก่อสร้างวัดเขาไผ่ และโรงเรียนวัดเขาไผ่ ในยามที่ชาวบ้านเจ็บป่วยท่านได้จะเดินทางไปเยี่ยมเยียนเสมอ ท่านสามารถเข้าถึงจิตใจของชาวบ้านชาววัด ประสานความร่วมมือร่วมใจของพระ เณร อุบาสก อบาสิกา ศิกษย์วัด ให้มีความสามัคคีกันได้เป็นอย่างดี 
== งานปกครอง ==
พ.ศ. 2503 เป็นกรรมการบริหารวัดเขาบางทราย จังหวัดชลบุรี
พ.ศ. 2505 เป็นผู้รักษาการรองเจ้าวัดเขาบางทราย จังหวัดชลบุรี
พ.ศ. 2509 เป็นเจ้าอาวาสวัดเขาบางทราย จังหวัดชลบุรี
พ.ศ. 2510 เป็นพระอุปัชฌายะ
พ.ศ. 2516 เป็นผู้รักษาการเจ้าคณะจังหวัดฉะเชิงเทรา - ชลบุรี (ธรรมยุต)
พ.ศ. 2518 เป็นเจ้าคณะจังหวัดชลบุรี - ฉะเชิงเทรา (ธรรมยุต)
พ.ศ. 2522 เป็นเจ้าคณะจังหวัดชลบุรี (ธรรมยุต)
== สมณศักดิ์ ==
พ.ศ. 2490 เป็นพระครูธรรมธรรมาธร ฐานานุกรมสมเด็จพระพุทธโฆษาจารย์ (ญาณวเถร)
พ.ศ. 2499 เป็นพระครูมนูธรรมาธร ชั้นโท
พ.ศ. 2499 เป็นพระครูมนูธรรมาธร ชั้นเอก
พ.ศ. 2510 เป็นพระครูเจ้าอาวาสวัดพระอารามหลวง ชั้นเอก
พ.ศ. 2512 เป็นพระราชคณะสามัญที่พระเขมสารโสภณ
== มรณภาพ ==
วันที่ 5 มกราคม พ.ศ. 2523 เวลา 21.45น. โรงบาลพยาลชลบุรี สิริอายุ 66 ปี พรรษา 45 เป็นเจ้าอาวาสองค์ที่ 4 ของวัดเขาบางทราย จังหวัดชลบุรี
== ผลงาน ==
ปี (ไม่ทราบปี) ผู้ริเริ่มสร้างวัดเขาไผ่ และบริจาคที่ดิน
ปี 2514 ผู้ริเริ่มสร้างโรงเรียนวัดเขาไผ่ (เชี่ยววิทยาคุณ) เมื่อวันที่ 9 มีนาคม พ.ศ. 2514
ปี 2515 ผู้ริเริ่มสร้างโรงเรียนบ้านบึง "มนูญวิทยาคาร" เมื่อวันที่ 21 พฤษภาคม พ.ศ. 2515
== อ้างอิง ==
==  อ้างอิง ==
พระเขมสารโสภณ (ธรรมนูญ ธุวสีโล) วัดเขาบางทราย ชลบุรี
ภิกษุในสังกัดคณะสงฆ์ธรรมยุติกนิกาย
พระราชาคณะชั้นสามัญ
เจ้าคณะจังหวัดชลบุรี
เจ้าอาวาส
บุคคลจากอำเภอเมืองชลบุรี
กิมเอ็ง แซ่เตีย

กิมเอ็ง แซ่เตีย เป็นอาชญากรและผู้ต้องหาสามคดี คือ คดีแก๊งตุ๋นเครื่องราชอิสริยาภรณ์ (พ.ศ. 2529-พ.ศ. 2530) คดีฉ้อโกง ความผิดฐานใช้เอกสารราชการปลอมอีกและความผิดมาตรา 112(ประมาณ พ.ศ. 2553-พ.ศ. 2559) ปัจจุบันต้องโทษ 50 ปี(จากเดิม 150 ปี)
==ประวัติ==
กิมเอ็ง แซ่เตีย เป็นบุตรสาวของนายเชียง แซ่เตียกับนางฉลวย แซ่เตีย เกิดเมื่อวันที่ 22 มีนาคม พ.ศ. 2497 ในย่าน บางกอกใหญ่ ซึ่งต่อมาได้หย่าร้างกันโดยกิมเอ็งมีอาเป็นผู้นำไปอุปการะ ด้วยความยากจนในวัยเด็กเธอจึงไม่ได้เข้าเรียนหนังสือ พอเข้าสู่วัยสาวจึงทำตัวเข้าหาสนิทสนมกับนายตำรวจระดับสูงหลายคนและปะปนในสังคมคุณหญิงคุณนายชั้นผู้ใหญ่ ซึ่งนำไปถึงการแสดงตัวเป็นคุณหญิงดวงฤทัย จารุจินดาและพัวพันกับคดีต้มตุ๋นเครื่องราชอิสริยาภรณ์อันโด่งดัง โดยมีนางมณตา(ขณะนั้นชื่อนางวันทนีย์)เป็นหนึ่งในผู้แจ้งความดำเนินคดี(ต่อมาได้มีการพิสูจน์ว่านางมณตาเป็นพยานเท็จและได้มีการยอมความกัน) อย่างไรก็ตามนางดวงฤทัยถูกพิพากษาและคุมขังนานหกปีก่อนพ้นมลทินและหายหน้าไป แล้วได้เปลี่ยนชื่อนามสกุลอีกหลายครั้งจนในที่สุดเปลี่ยนชื่อเป็นดร.กมนทรรศน์ ธนธรณโฆษิตจิร ในปี พ.ศ. 2547
== เส้นทางอาชญากร ==
หลังจากปีพ.ศ. 2547 นางกมนทรรศน์ได้เริ่มกลับเข้าสู่เส้นทางเดิมโดยปรากฏตัวตามงานสังคมชั้นสูง งานเลี้ยง และงานทำบุญต่างๆโดยมีพฤติกรรมแสดงตัวเป็นคุณหญิงและอ้างว่าจบด็อกเตอร์จากมหาวิทยาลัยเชอร์วูดประเทศสหรัฐอเมริกาโดยมีการจัดงานเลี้ยงฉลองรับปริญญาดุษฎีบัณฑิตกิตติมศักดิ์เพื่อให้มีความน่าเชื่อถือ มีการรับรางวัลทั้งจากทางสังคมและภาครัฐ เช่น รางวัลกินรี นอกจากนี้นางกมนทรรศน์มักจะแอบอ้างว่าเป็นบุคคลใกล้ชิดกับบุคคลชั้นสูงและเป็นผู้ปรุงอาหารถวายสำนักพระราชวังเพื่อหลอกลวงผู้คนให้ทำบุญมอบเงินให้กับเธอเพื่อไปถวาย ก่อนจะมาถูกจับหลังจากออกรายการ "ร้อยความดีที่ไม่มีใครรู้" ซึ่งผู้ผลิตรายการนางรัศมีจันทร์ ภักดีชนกกับสามีก็ได้แจ้งความดำเนินคดีนางกมนทรรศน์ พร้อมพวกคือ พ.ต.ท.เอกศิษฐ์ ธนธรณ์โฆษิตจิร ซึ่งเป็นสามีนางกมนทรรศน์ นายถาวร พวงประทุม และนายศักดิ์ สิริยาคมซึ่งทั้งคู่เป็นอดีตพนักงานสำนักพระราชวังพิเศษที่นำแจกันดอกไม้ที่อ้างว่าได้รับพระราชทานมาให้นางกมนทรรศน์เนื่องในงานวันเกิด โดยนางกมนทรรศน์ได้สารภาพทุกข้อกล่าวหา จึงต้องโทษจำคุก 150 ปี  แต่เนื่องจากตามกฎหมายบัญญัติไว้ให้จำคุกได้ไม่เกิน 50 ปี จึงเหลือ 50 ปี และต้องชดใช้เงินแก่ผู้เสียหาย
วันที่ 11 กุมภาพันธ์ พ.ศ. 2556 ศาลมีคำสั่งให้พิทักษ์ทรัพย์ พ.ต.ท.เอกศิษฐ์ ธนธรณ์โฆษิตจิร
วันที่ 19 พฤษภาคม พ.ศ. 2558 ศาลล้มละลายกลาง มีคำพิพากษาให้ พ.ต.ท.เอกศิษฐ์ ธนธรณ์โฆษิตจิร ล้มละลาย
== อ้างอิง ==
บุคคลที่ยังมีชีวิตอยู่
บุคคลจากจังหวัดพระนคร
อาชญากรชาวไทย
นักโทษของประเทศไทย
นักโทษในคดีความผิดต่อองค์พระมหากษัตริย์ไทย
Geckolepis megalepis

Geckolepis megalepis (/เก็ก-โค-เล-ปิส/ /เม-กา-เล-ปิส/) เป็นสัตว์เลื้อยคลานจำพวกจิ้งจกและตุ๊กแกชนิดหนึ่ง พบเฉพาะบนเกาะมาดากัสการ์
เป็นสัตว์ที่ถูกค้นพบเมื่อปี ค.ศ. 2017 โดยเป็นชนิดแรกในสกุล Geckolepis ที่ถูกค้นพบตั้งแต่ปี ค.ศ. 1942
เป็นตุ๊กแกที่มีขนาดเล็กไปจนถึงกลาง หากินในเวลากลางคืน ถูกค้นพบในภูเขาหินปูนที่เขตสงวนอังคารานา โดยเป็นตุ๊กแกที่ไม่เหมือนตุ๊กแกชนิดอื่น คือ ลำตัวปกคลุมด้วยเกล็ดขนาดใหญ่ดูเหมือนเกล็ดปลา ซึ่งเกล็ดนี้สามารถหลุดลอกออกจากตัวได้เมื่อถูกสัตว์ใหญ่คุกคาม เพื่อเป็นการหลบหนีเอาตัวรอด เมื่อถูกกัดหรือได้รับแรงกดดัน แม้ตัวตุ๊กแกจะเจ็บปวดเหมือนกับผิวหนังมนุษยที่ถูกไฟลวก แต่ทว่าเกล็ดดังกล่าวจะงอกขึ้นใหม่ได้ในเวลาไม่กี่สัปดาห์
การศึกษาตุ๊กแกชนิดนี้ยังกระทำได้ยาก เนื่องจากตัวอย่างส่วนใหญ่ที่ค้นพบจะเป็นสภาพของตุ๊กแกที่ตัวเปลือยเปล่า
==อ้างอิง==
==แหล่งข้อมูลอื่น==
วงศ์จิ้งจกและตุ๊กแก
สัตว์ที่พบบนเกาะมาดากัสการ์
แมนฮันต์อินเตอร์เนชันแนล 2016

แมนฮันต์อินเตอร์เนชันแนล 2016 (Manhunt International 2016) เป็นการประกวดแมนฮันต์อินเตอร์เนชันแนลครั้งที่ 17 ซึ่งกำหนดจัดขึ้นเมื่อวันที่ 29 ตุลาคม ใน OCT Harbour City, เซินเจิ้น, ประเทศจีน โดยจูน มากาเซท แมนฮันต์อินเตอร์เนชันแนล 2012 ได้มอบตำแหน่งแก่ พาทริก เชอ จากสวีเดน เป็นผู้ครองตำแหน่งคนใหม่
== ผลการประกวด ==
=== ลำดับ ===
=== รางวัลพิเศษ ===
การประกวดมีผู้ได้รางวัลพิเศษดังต่อไปในปีนี้:
ตั้งแต่ปี ค.ศ. 2012 รางวัลมิสเตอร์พอพพิวแลริทีจะผ่านเข้า 16 คนสุดท้ายโดยอัตโนมัติ
==== ลำดับการประกาศชื่อ ====
==== 16 คนสุดท้าย ====
==== 5 คนสุดท้าย ====
== ผู้เข้าประกวด ==
43 ผู้เข้าประกวดที่ได้รับการยืนยัน:
== อ้างอิง ==
== แหล่งข้อมูลอื่น ==
Official Website
2016
โคตรคนการ์เดี้ยน

โคตรคนการ์เดี้ยน (Защитники Zaschitniki) เป็นภาพยนตร์แนว neo-noir และ ซูเปอร์ฮีโรของรัสเซียกำกับการแสดงโดยผู้กำกับชาวรัสเซียเชื้อสายอาร์เมเนีย Sarik Andreasyan โดยภาพยนตร์นี้มีเนื้อหาเกี่ยวกับกลุ่มซูเปอร์ฮีโรของสหภาพโซเวียตในช่วงสงครามเย็น
== นักแสดง ==
Sebastien Sisak รับบท Ler (Armenian for mountain)
Anton Pampushnyy รับบท Ursus
Sanzhar Madiev รับบท Khan
Alina Lanina รับบท Senia
Valeria Shkirando รับบท Head of "Patriot" Secret organization
Vyacheslav Razbegaev รับบท Major-general Nikolai Dolgov
Stanislav Shirin รับบท August Kuratov
==อ้างอิง==
== แหล่งข้อมูลอื่น ==
Official page  in Enjoy Movies website
ภาพยนตร์รัสเซีย
ยอดมนุษย์รัสเซีย
เมเดียน

อูว์โก ปีแยร์ ลุกแคร์ (Hugo Pierre Leclercq) หรือมีชื่อในวงการคือ เมเดียน (Madeon) เกิดวันที่ 30 พฤษภาคม ค.ศ. 1994 เป็นดีเจ, นักเขียนเพลง และนักดนตรีชาวฝรั่งเศส
Madeon เริ่มโด่งดังจากการนำเพลงดัง 39 เพลงมารวมกันแล้วเกิดเป็นเพลงใหม่ คือ Pop Culture ซึ่งมียอดวิวมากกว่า 1 ล้านครั้งภายในไม่กี่วันหลังจากเปิดตัว
เมเดียนได้เดบิวอัลบั้ม "Adventure"  ในวันที่ 27 มีนาคม 2015 พร้อมกับทัวร์อัลบั้มในเวลาต่อมา
อัลบั้มที่ 2 ชื่อว่า " Good Faith " ในวันที่ 15 พฤศจิกายน 2019 พร้อมจัดทัวร์อัลบั้มชื่อว่า
"Good Faith Forever "
ในปี 2017 ได้ติดอันดับ 107 จาก DJ Mag
อัลบั้ม Good Faith ถูกเสนอชื่อชิงสาขา Best Electronic Album จากงาน Grammy Award ครั้งที่ 63 (2021)
== ผลงาน ==
===สตูดิโออัลบั้ม===
Adventure (2015)
Good Faith (2019)
=== EP ===
12122017 (CELINE) (2020)
===ซิงเกิ้ล===
===Mash-ups===
บุคคลที่เกิดในปี พ.ศ. 2537
บุคคลที่ยังมีชีวิตอยู่
นักดนตรีชาวฝรั่งเศส
บุคคลจากน็องต์
ไทยลีก 3 ฤดูกาล 2560 – ตอนบน

ไทยลีก 3 ฤดูกาล 2560 โซนตอนบน (2017 Thai League 3 Upper Region) (เป็นที่รู้จักในชื่อ ไทยลีก 3 ยูโร่เค้กลีกโปร) ฤดูกาลแรกของ ไทยลีก 3 นับแต่ก่อตั้งลีกเมื่อ พ.ศ. 2560
== สโมสร ==
สโมสรที่เข้าร่วมมีทั้งสิ้น 14 ทีมจากทั้งหมด 15 ทีมเนื่องจากทาง อยุธยา วอร์ริเออร์ ได้คืนสิทธิ์ให้กับ พิจิตร เอฟซี แต่พิจิตรได้พักทีมไป 2 ปี
=== สนามเหย้าและที่ตั้ง ===
==นักเตะต่างชาติ==
==ตารางคะแนน==
==ผลการแข่งขัน==
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
==สถิติประจำฤดูกาล==
===ผู้ทำประตูสูงสุด===
ณ วันที่ 16 กันยายน พ.ศ. 2560.
===แฮท-ทริคส์===
==อ้างอิง==
ฟุตบอลในประเทศไทย
ฟุตบอลในประเทศไทยปี พ.ศ. 2560
บลูแอนด์โกลด์ มาคอว์

บลูแอนด์โกลด์ มาคอว์ (blue-and-gold macaw) เป็นนกมาคอว์ขนาดใหญ่ มีความยาวประมาณ 76-85 เซนติเมตร บลูแอนด์โกลด์ มาคอว์มีสีสันที่สวยงาม สามารถพบได้ในทวีปอเมริกาใต้ ในแถบประเทศ โบลิเวีย,บราซิล,เปรู เป็นต้น
==ลักษณะ==
บลูแอนด์โกลด์ มาคอว์ มีความยาวตั้งแต่หัวถึงปลายหางประมาณ 76-85 เซนติเมตร มีน้ำหนักประมาณ 700-1300 กรัม บลูแอนด์โกลด์ มาคอว์ลำตัวมีสีฟ้า ท้องมีสีเหลืองสดใส หางมีสีฟ้า ส่วนหัวด้านบนมีสีเขียว จะงอยปากสีดำ ขนบริเณใต้จะงอยปากมีสีดำ ใบหน้าเป็นหนังสีขาวมีขนเส้นเล็กๆสีดำขึ้นรอบดวงตาประมาณ 4-5 แถว ขามีสีเทาหรือดำ
==พฤติกรรม==
บลูแอนด์โกลด์ มาคอว์ จัดเป็นนกแก้วที่มีเสียงร้องดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้ที่เก่าต่าง ๆ บลูแอนด์โกลด์ มาคอว์เวลาออกหาอาหารจะบินกันเป็นกลุ่มประมาณ10-20ตัว อาหารของบลูแอนด์โกลด์ มาคอว์ ได้แก่ ผลไม้นานาชนิด,ดินโป่ง,ปาล์ม เป็นต้นบลูแอนด์โกลด์ มาคอว์ จะวางไข่ครั้งละ 2-4 ฟอง และจะใช้เวลาฟัก ประมาณ 27-28 วัน และ ประมาณ80-90 วัน ขนจะขึ้นเต็มตัว

==การอ้างอิง==
== แหล่งที่มาข้อมูล ==
World Parrot Trust Parrot Encyclopedia – Species Profile
Blue-and-yellow macaw videos, photos & sounds on the Internet Bird Collection.
นกมาคอว์
มาคอว์
มาคอว์
มาคอว์
โรงเรียนโนนศิลาวิทยาคม

โรงเรียนโนนศิลาวิทยาคม (อังกฤษ:Nonsilawittayakhom School) เป็นโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษาขอนแก่น เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 3 ถนนมิตรภาพ (สระบุรี-หนองคาย) ตำบลโนนศิลา อำเภอโนนศิลา จังหวัดขอนแก่น
== ประวัติ ==
โรงเรียนโนนศิลาวิทยาคม เปิดทำการสอนเมื่อวันที่ 16 พฤษภาคม 2522 ในชื่อ "โรงเรียนมัธยมศึกษาขนาดกลางประจำตำบลโนนศิลา" อำเภอบ้านไผ่ จังหวัดขอนแก่น สังกัดกรมสามัญศึกษา กระทรวงศึกษาธิการ โดยได้รับการเห็นชอบของสภาตำบลโนนศิลาในขณะนั้น ซึ่งได้เริ่มเปิดทำการเรียนการสอนโดยมี นายสุดใจ บางปา ครูโรงเรียนบ้านขอนสักตอประดู่ สังกัดองค์การบริหารส่วนจังหวัดขอนแก่น เป็นผู้รักษาการในตำแหน่งครูใหญ่
ต่อมากรมสามัญศึกษา ได้แต่งตั้งให้ นายสุวรรณ สุดสะอาด มาดำรงตำแหน่ง ครูใหญ่โดยใช้ชื่อ "โรงเรียนรังสรรค์วิทยาคม" จัดการเรียนการสอนในระดับมัธยมศึกษาตอนต้นและตอนปลาย สังกัดกรมสามัญศึกษา กระทรวงศึกษาธิการ
ปีพุทธศักราช 2539 กระทรวงมหาดไทย ประกาศจัดตั้งกิ่งอำเภอโนนศิลา โดยแยกออกมาจาก อำเภอบ้านไผ่ จึงทำให้ โรงเรียนรังสรรค์วิทยาคม มีฐานะเป็น โรงเรียนประจำกิ่งอำเภอโนนศิลา
ปีพุทธศักราช 2547 กระทรวงศึกษาธิการ มีการปฏิรูปโครงสร้างหน่วยงานภายในกระทรวงโรงเรียนจึงเปลี่ยนมา สังกัดสำนักงานเขตพื้นที่การศึกษาขอนแก่นเขต 3 และจากการประชาคมของคณะกรรมการสถานศึกษาโรงเรียนรังสรรค์วิทยาคม ผู้บริหารโรงเรียน คณะครูและผู้ปกครอง มีมติเห็นควรให้เปลี่ยนชื่อโรงเรียนให้สอดคล้องกับชื่ออำเภอด้วยเหตุผลคือ เพื่อความสะดวกในการค้นหาและเรียกขาน
จึงเสนอขอเปลี่ยนชื่อโรงเรียนเมื่อวันที่ 29 กันยายน 2550 จาก "โรงเรียนรังสรรค์วิทยาคม" เป็น "โรงเรียนโนนศิลาวิทยาคม" เพื่อสอดคล้องกับชื่ออำเภอซึ่งได้รับการประกาศให้ยกระดับจาก "กิ่งอำเภอ" ให้เป็น "อำเภอโนนศิลา" ในปีเดียวกัน
== เกียรติประวัติ ==
ชนะเลิศเหรียญทอง การแข่งขันแปรรูปอาหารระดับ มัธยมศึกษาตอนต้น สำนักงานเขตพื้นที่การศึกษาขอนแก่น 1-5
รองชนะเลิศอันดับ 1 กีฬาวอลเลย์บอลชายหาด กีฬาแห่งชาติครั้งที่ 40 "ขอนแก่นเกมส์"
== โรงเรียนกลุ่มสหวิทยาเขตแวงศิลา ==
== อ้างอิง ==
== แหล่งข้อมูลอื่น ==
เว็บไซต์โรงเรียนโนนศิลาวิทยาคม
โรงเรียนมัธยมศึกษาในอำเภอโนนศิลา
โรงเรียนในจังหวัดขอนแก่น
โรงเรียนมัธยมศึกษาประจำอำเภอในจังหวัดขอนแก่น
โรงเรียนมัธยมศึกษาขนาดกลาง
โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
โรงเรียนที่ก่อตั้งในปี พ.ศ. 2522